มีเพศสัมพันธ์ 1 วันหลังประจำเดือนหมด หลังจากมีเพศสัมพันธ์ ได้6วัน มีตกขาว สีน้ำตาลออกมา เกิดจากอะไรแล้วคืออะไรคะ
สวัสดีค่ะ หากนับจากวันแรกที่มีประจำเดือนมา จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก แต่หากเลย 7 วันไปแล้ว โอกาสที่จะตั้งครรภ์นั้นมีได้ค่ะส่วนตกขาวสีน้ำตาลที่เกิดหลังจากที่มีเพศสัมพันธ์ไปแล้ว 6 วัน อาจเกิดจาก- มีการอักเสบติดเชื้อในช่องคลอด- มดลูกอักเสบ- เป็นตกขาวที่มีเลือดปน จากผลข้างเคียงของการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น หรือเป็นเลือดล้างหน้าเด็ก หรือเป็นเลือดช่วงไข่ตกก็ได้แนะนำควรสังเกตอาการไปก่อน หากตกขาวเป็นอยู่เพียงไม่กี่วันแล้วหายไปได้เอง ก็ไม่น่าผิดปกติอะไร แต่หลังจากนี้ หากมีอาการขาดประจำเดือน ก็ควรตรวจหาการตั้งครรภ์ดูด้วยค่ะแต่กรณีที่ตกขาวเป็นต่อเนื่องนานหลายวัน หรือมีอาการปวดท้องน้อยร่วมด้วย แนะนำควรไปพบสูติ-นรีแพทย์เพื่อตรวจหาสาเหตุค่ะ